Juan Negrín y o Gubierno republicán heban pensato en as circunstancias internacionals pa decidir-se a lanzar una ofensiva en l'Ebro. Tamién pretendeban millorar a suya posición a l'hora d'unas posibles negociacions de paz con o Gubierno rebel. Con a ofensiva de l'Ebro sería posible estabilizar os frents de batalla y aguardar os resultaus d'a crisi de Checoslovaquia, en  a que esperaban a formación d'un bloque de potencias democraticas pa contrarrestar l'auche de gubiernos de tipo totalitario y mesmo faixista. Os politicos republicans suposaban que o Gobierno de Franco se veyería carriato ta un conflicto internacional por Mussolini y Hitler.